Ismét civilek haltak meg orosz légi támadásokban
Legalább hét civil, köztük két gyermek vesztette életét csütörtökön Szíria északkeleti részén, Idlíb tartományban egy orosz légi támadás következtében - jelentette az Emberi Jogok Szíriai Megfigyelõközpontja nevû emigráns ellenzéki szervezet.
Az al-Kaida nemzetközi terrorszervezet szíriai ága, az an-Nuszra Front, valamint más lázadó iszlamista csoportok által felügyelt területen, Dzsebel az-Závíjában négy civilt, köztük egy nõt és egy gyereket öltek meg orosz gépek támadásai. Habit környékén három polgári személy esett orosz bombatámadás áldozatává, köztük egy nõ és egy kislány - áll a civil jogvédõ szervezet jelentésében, amely kiterjedt hálózatot mûködtet Szíriában.

Információs támadás

Az elsõ, szerdai orosz légicsapásokban huszonnyolcan haltak meg a szervezet szerint, amely a szíriai konfliktus négy és fél évvel ezelõtti kezdete óta állítja össze a halálos áldozatok listáját. A szíriai ellenzék azzal vádolja Moszkvát, hogy összesen 36 civil haláláért felelõs. Az orosz elnök, Vlagyimir Putyin válaszában "információs támadásnak" nevezte az õt érõ vádakat.

Növekvõ vita

Az orosz légierõ szíriai jelenléte körüli vita folyamatosan duzzad. Moszkva szerint a célpont a dzsihadista Iszlám Állam ultraradikális fegyveres csoportja, amely nagyjából Szíria felét felügyeli. Ugyanakkor Washington és szövetségesei azt gyanítják, hogy az orosz támadások Bassár el-Aszad szíriai elnök megsegítését szolgálják a terrorizmus elleni harc leple alatt. A csütörtöki légicsapások helyszínén, Idlíb tartományban gyakorlatilag nincs jelen az Iszlám Állam.
al-Kaida Szíria Oroszország Iszlám Állam légi csapás